钦定古今图书集成/明伦汇编/氏族典/第228卷 > 杨国忠
## 钦定古今图书集成/明伦汇编/氏族典/第228卷 > 杨国忠

按《唐书杨国忠传》：“国忠，太真妃之从祖兄，张易之之
出也。嗜饮博，无行检，不为姻族齿。年三十，从蜀军以
屯，优迁新都尉。久之，调扶风尉，不得志，复入蜀。剑南
节度使章仇兼琼闻杨氏有宠，思结纳之为奥助，使
国忠部春贡长安。国忠见群女弟，致赠，遗诸杨为言。
元宗，擢金吾兵曹参军、闲厩判官，累迁监察御史，擢
兼度支员外郎。迁不淹年，领十五馀使。天宝七载，擢
给事中兼御史中丞，专判度支。明年知太府卿事。王
𫟹诛，代为京兆尹，拜剑南节度支度营田副大使，知
节度事。俄加本道兼山南西道采访处置使，俄拜御
史大夫。李林甫死，遂拜右相兼文部尚书、集贤院大
学士、监修国史、崇元馆大学士、太清”太微宫使，封魏
国公，固让，徙封卫，拜司空。安禄山反，帝幸蜀，右龙武
大将军陈元礼谋杀国忠，不克，进次马嵬卫，骑射杀
之，争啖其肉且尽，枭首以徇。四子：暄、昢、晓、晞。暄位太
常卿、户部侍郎，闻乱，下马蹶，弩，众射之，身贯百矢，乃
殕。昢尚万春公主，位鸿胪卿，陷贼见杀。晓奔汉中，为
汉中王瑀搒死。晞及国忠妻裴柔同奔陈仓，为追兵
所斩。国忠本名钊，以图谶有“卯金刀”，当位御史中丞
时，帝为改今名。